AL-HABIB MUHAMMAD BIN HASSAN AL-NADHIRY 
( MWENYE KARAMA ) 


1355 - 1441 H 
1936 - 2020 CE 


AL-FAQEER 
YAAKUB ABDULHAMID SHEIKH 
1441 АН / 2020 CE 


IMEKUSANYWA NA KUANDIKWA NA 


AL-FAQEER, YAAKUB ABDULHAMID SHEIKH 


IMESAHIHISHWA NA: 
USTADH ABDULRAZAO SALEH 
SAYYID UMAR M. ABRAR AL-NADHIRY 
SAYYID MUHAMMAD (BAHSAN) AIDARUS NOOR AL-NADHIRY 


Barua pepe: yaakub.ahmed@gmail.com 


Kwa masihihisho ya upungufu au ziyada tafadhali wasiliana 
na anwani iliyotajwa. 


Al-Habib Muhammad bin Hassan Al-Nadhiry 
(Mwenye Karama) 


KWA JINA LA MWENYE-EZZI-MNG'U, MWINGI WA 
REHEMA, MWENYE KUREHEMU 


UTANGULIZI 


Kila jinsi ya sifa njema anayestahiki kusifiwa ni Mwenye- 
Ezzi-Mng'u, Mola wa viumbe vyote. Na rehma na amani 
zimfikie aliye mtukufu wa daraja, Bwana wetu 
Muhammad pamoja na Aali zake na Maswahaba zake. 


Karibuni katika toleo hili la kwanza la tarikh ya Mwenye 
Karama. Lengo na madhumuni ya makala haya ni 
kumuarifisha Mwenye Karama ili watu wapate kuijua 
tarikhi yake na waweze kuiga mema aloyafanya, pamoja 
na kujua kazi kubwa aliofanya katika kuelimisha ummah. 


Tumehimizwa kuwaiga waja wema hata kama 
hatutoweza kufanya amali au kufika magamu waliofika 
wao. Na anasema Mwenye-Ezzi-Mng'u katika Our'an 
takatifu mwisho wa aya ya 176 katika Suratul A'araf; 

“ Basi simulia hadith, huenda wakatafakari.” 


Twamuomba Mola Subhanahu wa Ta'ala atunufaishe na 
ilimu na baraka za bwana huyu. Amin, Wa billah Tawfig. 


Al-Fageer 
Yaakub Abdulhamid Sheikh 


AALNADHIRY 


Aal Nadhiry ni mlango wa masharifu wa Ba Alawy wa 
kutoka Hadhramaut. Ukoo wa Al-Nadhiry unatokana na 
Sayyid Muhammad Al-Nadhiry bin Abdallah bin Umar 
Ahmarul Uyuun bin Abdulrahman bin Ahmad bin Alwy 
bin Al-Faqih Ahmad! bin Abdulrahman bin Alwy? Am'ul 
Fagihul Mugaddam. 


Sayyid Muhammad Al-Nadhiry alizaliwa mji wa Tarim 
huko Hadhramaut, Yemen mnamo mwaka 739 AH. 
Sababu ya kupewa lagab ya “Al-Nadhir” ni sababu 
alikuwa mtu mtanashati na mzuri wa sura na tabia. 


Aal Nadhiry pamoja na Aal Ba Faraj ndio wa mwanzo 
miongoni mwa Sada Alawiyyin waliogura kutoka Yemen 
kuja Afrika ya Mashariki3. Mwanzo wa kugura kwao 
walipitia Somalia kisha wakahamia Kenya halafu 
wakatawanyika kuelekea Unguja na Comoro na nchi 
nyenginezo. Aliyetangulia kuhama kutoka Tarim kuja 
nchi za afrika ya mashariki ni Sayyid Ahmad bin Umar* 
(aliyepewa lagab ya Ahmarul Uyuun) bin Muhammad al- 
Nadhiry. Sayyid Ahmad alihama mji wa Tarim Al- 


! Alifariki 720H 

? Alifariki 613H 

3 Tizama kitabu Haadhir Aalam Islamiy (The New World of Islam) Mj 3 Uk 183 
kilichoandikwa na Lothrop Stoddard na kufanyiwa tahgig na Amir Shakib Arslan 
4 Sayyid Umar bin Muhammad Al-nadhiry alifariki siku ya Ashuraa 1017H na 
alizikwa karibu na babake; Muhamaad Al-Nadhiry hapo Tarim. 


Mirbat katika mji wa Dhafar takriban mnamo mwaka wa 
1000H. 


Katika mji wa Dhafar, Sayyid Ahmad aliruzukiwa kijana 
aliyemwita Alwy5. Sayyid Ahmad akahama nchi na 
mwanawe Alwy wakaelekea mji wa Mogadishu katika 
nchi ya Somalia. Waliwasili hapo siku ya alkhamisi tarehe 
27, Rajab, 1003H. Sayyid Ahmad alifunga ndoa hapo 
Mogadishu na akajaaliwa kijana aliyemwita Abubakare. 
Baada ya kukaa hapo kwa muda usiokuwa mrefu 
moja wapo katika vijimbo vya Lamu katika nchi ya Kenya. 
Sayyid Ahmad alifariki Pate mnamo mwaka wa 1027H na 
akazikwa mbele ya msikiti wa jaamia alokuwa 
ameujenga. 


Kutokana na kizazi cha watoto wawili wa Sayyid Ahmad 
bin Umar (Ahmarul Uyuun) bin Muhammad al-Nadhiry 
kukatoka tandu tofauti tofauti na wakawa na lagab 
nyenginezo. 


Waliotokana na Alwy bin Ahmad Al-Nadhiry; 
1. Aal Mwenye Ahmad 
2. Aal Ahmad Magalo 


Waliotokana na Abubakar bin Ahmad Al-Nadhiry 
1. Aal Sharif Noor Ali 


3 Mamake Alwy alikuwa akiitwa Aisha bint Abdallah bin Makki bin Muhammad 
bin Sheikh Fadhil bin Abdallah Ba Fadhil. 
6 Mamake Abubakar alikuwa akiitwa Fatma bint Ahmad DirDir 


2. Aal Sharif Muhammad Abu 


Idadi ya Aal Nadhiry ni wengi mno na wameenea katika 
nchi za Hijaz, Yemen na Afrika ya Mashariki, hasa nchi ya 
Unguja, Somalia katika miji ya Mogadishu, Marka na 
Barawa na Kenya katika visiwa vya Lamu na Mombasa. 


AL-HABIB MUHAMMAD BIN HASSAN AL-NADHIRY, 
MWENYE KARAMA 


JINA NA NASABA YAKE 


Al-Habib Muhammad bin Hassan bin Ahmad bin Hassan 
bin Nur bin Abubakar bin Muhammad bin Aidarus bin 
Abdullah bin Abubakar bin Ahmad bin Umar bin 
Muhammad (Al-Nadhiry) bin Abdullah bin Alwy bin 
Umar (Ahmarul Uyuun) bin Abdulrahman (Swahib 
Masjid Babtweyn) bin Ahmad bin Alwy bin Ahmad bin 
Abdulrahman bin Alwy (Ammu! Fagiih) bin Muhammad 
bin Ali Khaal’ Oasam bin Alawy bin Muhammad bin 
Alawy bin Ubaidillah bin Ahmad Al-Muhajir-ila-Llaah bin 
Isa An-Nagiib bin Muhammad Jamaluddin bin Ali Al- 
Ureidhy bin Ja'far As-Swadig bin Muhammad ۸۱۲ 
bin Ali Zeynul Aabidin bin Hussein As-Swibty (R.A) bin 
Al-Imam Ali bin Abi Twalib (R.A) na mamake akiwa ni 
As-Sayyida Fatimah Az-Zahraa (R.A), binti Rasulillah 
(Swalla-Llahu Aleyhi Wasallam) 


Mwenye Karama, ambalo ndio jina maarufu la Al-Habib 
Muhammad bin Hassan Al-Nadhiry, alizaliwa mnamo 


Mbwajumvwali, kisiwa cha Faza, moja wapo katika visiwa 
vya Lamu. 

Mamake alikuwa akiitwa Khadija wa Shafii bin Athman” 
wa Siyu. 


7 Bwana Athman wa Siyu asli yake ni kutoka Barawa. Alihama Barawa akaja 
Chundwa na akaoa. Aliruzukiwa watoto wawili; Shafii na Hassan. Bwana Athman 
alijenga mskiti mkubwa hapo chundwa. 


SHAJARA LA MWENYE KARAMA 

KUPEWA LAQAB YA MWENYE KARAMA 


Al-Habib Muhammad bin Hassan alipewa lagab hii ya 
“Mwenye Karama” kwa kiswa kilichotokea kwao 
Mbwajumwali. Safari moja nyumbani kwao kuliwaka 
moto, na moto ule ukaenea nyumba nzima. Ndani ya 
nyumba ile kulikuwa na nduguye mdogo, na ndipo 
Mwenye akaamua kuingia ili kuenda kumuokoa. 


Alipoingia mle ndani, moto ukawa umeshika sasa 
nyumba nzima. Lakini Mwenye-Ezzi-Mung'u hawatupi 
waja wake, akawahifadhi na wakatoka salama. 


Baada ya kiswa hiki, babuye akamwita “Mwenye 
Karama” (yaani aliyepewa Karama ya kuhifadhiwa na 
Mola wake. 


MALEZI YAKE 


Mwenye Karama alifiliwa na babake angali kijana. 
Jukumu la kumlea mwana likamshukia mama mzazi. 
Mama akasaidiana na babu; Bwana Shafii, wakamlea 
Mwenye kwa malezi mema hadi akafika umri wa kuweza 
kutafuta rizki yake mwenyewe. Maisha yalipoanza kuwa 
magumu pale Mbwajumwali, Mwenye akafunga safari 
kuelekea Mombasa. 


KUHAMIA MOMBASA 


Mwenye Karama alihamia mji wa Mombasa katika ujana 
wake, na akawa anajishughulisha na kazi mbali mbali ili 
kujikimu kimaisha. Hakuchagua kazi, alifanya kazi ya 
uhamali katika bandari ya Mombasa na kupaka rangi 
meli. Baadaye akafanya kazi ya kuuza vipuli, akawa 
analeta mali kutoka Unguja kwenye vikapu alivokuwa 
akibeba kichwani. Pia alifanya kazi ya kuuza mboga 
sokoni. 


KUSOMA KWAKE 


Mwenye Karama kando na kufanya kazi na kutafuta riziki 
ya halali pia hakuwacha mwendo wa wazee wake kutoka 
ukoo wa “Ba-Alawy”, nayo ni twariga ya kusoma na 
kutafuta ilimu popote pale na kwa hali yoyote ile. 
Alikuwa na hima pamoja na bidii ya hali ya juu katika 
nyanja hiyo. Alikuwa akitoka mtaa wa Kisauni kwa Miguu 
hadi mtaa wa Makadara katika Msikiti wa Mbaruku kwa 
lengo la kutafuta ilimu, akasoma na zikasomeka. 


MASHEKHE ZAKE MWENYE KARAMA 
AL-ALLAMAH SHEIKH MUHAMMAD BIN AHMAD BIN 
ALI AL-LAAMY AL-BEREKY (SHEIKH BEREKY) 


wer 


Sheikh Bereky ndiye shekhe wake mkubwa na ndiye 
Sheikhu fat'hihi. Alisoma kwake kwa muda wa miaka 
thalathini na tatu. 

Katika muda huu alisoma mengi sana lakini itoshe kuwa 
alinakili kitabu cha Minhaj Twalibiin cha Al-Imam 
Nawawy mara saba mbele yake (kunakili ni kusoma 
kitabu mwanzo mpaka mwisho), na ndiye aliyemuachia 
Darasa lake la Msikiti wa Azhar katika mtaa wa Kibokoni, 


Sheikh Bereky alikuwa ndiye Shekhe wa Mombasa katika 
wakati wake, kwani hakuna Shekhe yeyote wa Mombasa 
wa zama zake isipokuwa amesoma kwake, hata Al-Imam 
Sayyid Muhammad al-Beidh alikuwa akikariri kila wakati 
huku akisema "Sheikh Bereky alifanya kazi kubwa sana 
ndani ya Mombasa, na hakuna mwanachuoni yeyote wa 
ki-Mombasa isipokuwa elimu yake yarudi kwake (Sheikh 
Bereky)”, na hii ni kupitia hima na bidii alizo kuwa nazo 
katika kufunza. 


Sheikh Bereky alizaliwa Lamu tarehe 20 Mfungo Sita 
1328 А.Н. sawia na tarehe 1% April 1910 CE 


Waalimu wake Sheikh Bereky 
1. Sheikh Abdalla bin Muhammad Al-Khatib 
. Sayyid Ahmad Badawy Jamalullayl 
. Sayyid Abdalla bin Ahmad Al-Ahdaly 
. Sh. Abdulmajid bin Zahran 
. Sheikh Al-Amin bin Ali Mazrui 
. Sheikh Ali bin Khalid Al-Laamy 

Wanafunzi wa Sheikh Bereky: 
1. Sayyid Abdulrahman bin Ahmad Badawy (Sharif 
Khitamy) 


2. Sayyid Ahmad Badawy (Sharif Badawy wa 
Mwenye wa Nana) 


4. Sheikh Ali Muhammad Mwinzagu 


5. Maalim Shee bin Ibrahim 


6. Sheikh Nassor Muhammad Al-Nahd 


Wengineo waliosoma kwa Sheikh Bereky ni 
7. Shee Abdallah wa Shee Bakari 
8. Sheikh Ali Gunda 
9. Sheikh Goso bin Ibrahim 
Na wengine wengi.. 


Sheikh Bereky alifariki jumanne tarehe 26 Rabiul Thani 
1406 AH / 1986 


AL-HABIB AHMAD MASH’HUR TWAHA AL-HADAD 


SAYYID MUHAMMAD BIN AHMAD AR-RUDAINY 
WENYE MUADHAM ( 

AL-HABIB SAEED BIN ABDALLAH AL-BEIDH 


AL-HABIB ALI BIN AHMAD BADAWY JAMALULLAYL 


AL-HABIB ABDULRAHMAN BIN AHMAD BADAWY 
JAMALULLAYL (SHARIF KHITAMY) 


Mwenye Karama alitabaruku kwake ilimu ya tiba 


KATIKA HIKMA ZAKE 


Mwenye Karama alikuwa akihudhuria darasa zilizokuwa 
zikiendeshwa na wanafunzi wake. Ada ya wanafunzi 
wakimaliza darasa ni kwenda kumuamkua Sheikh wao 
na kumuuliza iwapo darasa ilienda sawa sawa. 


Siku moja, mwanafunzi alokuwa akiendesha darasa 
akateleza katika tafsiri. Darasa ilipoisha, akamwendea 
Mwenye kama ilivyo ada. Mwenye akamwambia maneno 
haya ili kumweleza kosa alilofanya; “... Nenda utizame 
tena vizuri darasa ya leo. Ukitwalii utaona mengi..” 
Hakuwa haraka kukosoa mtu hadharani. 


Katika hikma zake, alikuwa hatolei wanafunzi au watu 
wake wakaribu ukali. Iwapo mtu hakumpita siku nyingi, 
atamuulizia na kumtolea udhru. Na pindi mtu yule 
akienda kumtizama, basi jambo la kwanza atakwambia ni 
“Jee?” 


Neno hili moja “jee?” ndilo alokuwa akilitumia. Baada ya 
hapo basi huendelea na mazungumzo mengine. 


KAZI ZAKE 


Mwenye Karama alikuwa na juhudi kubwa katika 
kusomesha,bali alikuwa akisema kuwa “sioni udhru 
wowote wa kukosa Darasa,” na mara nyingine alikuwa 
hufika Msikitini huku amerowa kwa mvua al-haaswil 
asikose kusomesha darasa kabisa,na huu ndio uliokuwa 
mwenendo na kawaida yake mpake utu uzimani mwake 
na mpaka kufariki kwake Dunia. 


Mwenye Karama alikuwa ni msomi mkubwa wa fani 
mbalimbali na aliyekusanya Mawaddi mbalimbali za 
lugha ya kiarabu na elimu ya Dini,lakini alivama zaidi 
katika somo la Fiqhi,somo ambalo amesomesha vitabu 
vikubwa sana ambavyo si yeyote awezae kuvisomesha 
kama “Attanbih cha Abuu Is'hag Ibrahim bin Ali bin Yusuf 
Al-Shiirazy na Alwajiiz cha Imam Ghazaaly”,mpaka 
kufikia baadhi ya watu kusikika wakisema kuwa 
“Mwenye Karama katika elimu ya Fighi,utadhania kuwa 
vile vitabu va Fighi vilichukuliwa vikachemshwa kisha 
yale maji akapewa yeye kuyanywa’,na hii ni kwa 
ufahamu wake mzuri wa somo hilo ambalo hutatiza 
wengi. Mwenye Karama alikuwa na darasa nyingi sana 
katika Misikiti tofauti na nyakati tofauti,na labda hapa 
tutaje ratiba yake ya kila siku pamoja na darasa 
zake,Mwenye Karama alikuwa akienda Msikitini wakati 
wa 

Muadhini wa kwanza ambapo alikuwa na darasa kabla ya 
Swala ya Alfajiri katika Msikiti wa Nuur Bondeni,kisha 
baada ya Swala atoke awapatie maskini walioko nje ya 


Msikiti sadaka,kisha arudi Msikitini asome Hizbu mpaka 
saa kumi na mbili unusu 6:30am,kisha asomeshe tena 
darasa mpaka saa moja na nusu 7:30am ndipo aswali 
Swala ya Ishrag na Dhuha, kisha atoke akatafuta riziki 
yake ya halali na alikuwa na kiduka chake kidogo akiuza 
mboga pale Marikiti,darasa hii ya Masjid Nuur aliianza 
katika miaka ya Thamanini mwisho mwisho na alidumu 
nayo mpaka ulipofungwa Msikiti Nuur kwa ajili ya 
marekebisho,kisha zile darasa za Msikitini akazigurishia 
nyumbani kwake kwa kuwa umri pia ulikuwa umeenda 
sana. Mwenye Karama alipogurisha zile darasa 
nyumbani kwake ziligawanyika mara tatu,kulikuwa na 
darasa Asubuhi,kabla ya Swala ya Adhuhuri na alikuwa 
na darasa nyingine baada ya Swala ya Alasiri mpaka saa 
kumi na moja unusu,na baada ya Magharibi alikuwa na 
darasa katika Msikiti wa Azhar Baghani,darasa ambayo 
alirithishwa na Shekhe lake "Sheikh Bereki” alipolemewa 
na maradhi na hapo ni katika mwaka wa 1983CE, na 
alidumu na darasa hiyo mpaka mwaka wa 2018 miaka 35 
kisha kwa sababu za afya na utu uzima ndipo akasitisha 
darasa hiyo,pia alikuwa na darasa nyingine katika Msikiti 
Nuur darasa la Tafsiir baada ya Swala ya Alasiri kila siku 
katika mwezi wa Ramadhani. 

KITAMBULISHO CHA ILIMU YAKE YA UTABIBU 


MUSLIM WARIL 


Mwenye Karama ndiye aliyekuwa Wakili wa kwanza 
Muislamu Kenya katika Kaadhi’s Court, yeye pamoja na 
rafiki yake waliosoma pamoja kwa Sheikh Bereki akiitwa 
Shaykh Abdul-Rahman bin Muhammad Al-Hatimy, na 
Shahada ya kufanya kazi hiyo alipewa na mwalimu wake 
Sheikh Bereki, na alimpendekeza kwa maneno haya, 
nanukuu: 


“Ijulikane kwa kila mwenye kusoma hii barua, kwamba 
Sharif Muhammad bin Hassan amesoma ilimu ya Fiqhi na 
fani nyingi zenginezo kama vile Nahaw, Swarfa, Balaagha 
na Usuulul Fiqh na Mustalahil Hadith na Mantiq na Tafsir 
kwa Al-Allamah Sheikh Muhammad bin Ahmad al- 
Bereky na chini ya inaya yangu amefikia daraja ya 
kuweza kushughulika kibinfasi kuwa Muslim Wakil 
katika Mahkama ya Kadhi Kenya” 


Mwisho wa nukuu 

COLONY AND PROTECTORATE OF KENYA 


HER MAJESTY'S SUPREME COURT OF KENYA 
LICENSED VAKIL’S CERTIFICATE 


(Issued under section 22 of the Advocates Ordinance, No. 55 of 1949) 


This is to certify Mat...” "SHARIFF MOUAMER. BIN HASSAN aug... 222220222. 

is licensed to practise as a Vakil in the Subordinate Native Courts; of the Province of 


ae RA 11th .ЗеріелЬег,.1962........ 
Given under my hand and the Seal of the Suprerhe Court 0۶ ۰ JARIN يم‎ 
` day of ......... September........:... in the year of Our Lord One Thousand Nine Hundred 
800 ТИС" لا‎ say AN 

LESENI YA MWENYE ALIYOPEWA NA JAJIMKUU WA KENYA 


PROFESA WA AMERIKA AMTAMBUA MWENYE 


Mnamo mwaka wa 1987 kulingana na kalenda ya 
kizungu, Profesa wa kizungu akiitwa Mr Marc J. Swartz 
kutoka chuo kikuu cha California San Diego (University 
of California,San Diego) alikuja mombasa kwa mas'ala ya 
kufanya utafiti (Research). Bwana huyu kwa bahati nzuri 
akapatana na Mwenye Karama na akaweza kumfanyia 
majaribio (Interview) na haswa katika mas'ala ya Tiba. 
Baada ya hapo yule Profesa akafurahishwa sana na ujuzi 
wake mpaka akamuandikia barua ya utambuzi 
(recognition letter) akisema “huyu ambae 
nimemuandikia barua hii ni mtu ambae ni msomi daraja 
ya mwisho (he is extremely learned) na anayo ilimu ya 
hali ya juu sana”. 

Barua aliyoiandika Professor Marc .J. Swartz kwa kizungu 
hii hapa nimenukuu: 

"During June and July of this Year, I had the good fortune 
to discuss with Shariff Muhammad Hassan (“Mwenye 
Karama”) various aspects of Medical practice and Human 
physiology. Shariff Muhammad was both extremely 
knowledgable and very generous in talking with me and 
my understanding of medicine and how the body works 
was greatly advanced as a result of the information and 
experience he shared with me. I am much indebted to 
“Mwenye” and I would like it generally known that he is 
a gentleman and a scholar of the highest guality. 

The hospitality and kindness that have been accorded to 
me by the people of Mombasa has been a source of great 
help to me and none has been of greater assistance than 


Shariff Muhammad Hassan Ahmed. This public 
acknowledgement of his generous assistance is a small 
token of my gratitude to him.” Mwisho Wa Nukuu 

To Whom It May Concern: 


During June and July of this yoar 1 had tho good fortune 
to discuss with Shariff Mohamed Hassan Akhmed ("Mwenye Karama") 
various aspects of medical practise and human physiology. 
Shariff Mohamed was both extremely knuwledpable and 
very ieron. in talking wich me and my understanding of 
medicine aud Low the body work: was greatly advanced as a 
i of the information and experience he shared with me. 


1 am much indeptod to "Muenye" and 1 would like it 
generally known that he 


is a gentleman und a scholar of the highost 
quality. 


The hospitality and kindness thot have buen accorced to 
me by the people of Mombasa has been a source of great help to 
me and none has Leen of greater ناه‎ 5 1 ۵ 


than Sheriff ۵۵ 
Hassan Akhwed. 

This public aucknowledgement of his generous 
assletance іс a small toren of my gratitude to him 

KUSOMESHA 


Mwenye Karama alikuwa ni mtu mnyenyekevu,mkarimu 
na mwenye hima katika mambo ya kheri, alikuwa ni mtu 
mwenye msimamo wa kudumu katika ratiba zake 
daiman bila kubadili misimamo yake katika mambo ya 
faida kwa Ummah,na bidii hizi na mudaawama huu 
aliweza kufundisha na kutoa natija nzuri sana katika 
wanafunzi, na amesomesha wengi sana tangu awamu 
yake ya kwanza hadi pumzi yake ya mwisho,na alikuwa 
husomesha Msikiti au nyumbani kwake, kwa kuwa 
hakuwa na Madrasa rasmi na akisomesha pamoja na 
uzee wake au ugonjwa wake. 


Mwenye akisomesha darasa nyumbani baadal asri 


Mwenye Karama hakuchagua wala hakubagua wanafunzi 
wake. Ilikuwa mwezi wa Ramadhani yeye ndiye 
huendesha darasa kubwa ya tafsirul Qur'an mjini 
Mombasa. 


Alikuwa na bidii ya hali ya mwisho katika kusomesha, 
ikafika hadi akawa anasomesha mpaka taa zikizima 
msikitini huku akitumia tochi kusomeshea. 


Mwenye Karama akisomesha darasa Masjid Noor 
Baada ya Swala W E 

Wanafunzi wake wa Mwenye Karama waliokuwa 
wakihudhuria darasa ya Masjid Noor (Bondeni) 
alfajiri; 


= 


Al Habib Muhammad Mustafa Abu Numay 
Sayyid Athman Umar Abdallah Saggaf 
Ustadh Omar Abubakar Omar 

Sheikh Muhammad Abubakar Omar 
Ustadh Ali Nassor Said (R.A) 

Sheikh Masud Idarus 

Sheikh Ali Abdallah 

Sheikh Abdulrahman Mukhtar bin Ibrahim 
Ustadh Badru Khamis 

Sheikh Abud Muhammad Ali Al-Famawy 


. Sayyid Muhdhar Khitamy 
. Ustadh Abdulrazag bin Saleh 
. Sayyid Umar b. Abdallah b. Athman Saggaf 


Ustadh Ashbal Karama 


. Ustadh Umar bin Ahmad 


Sayyid Dr Adnan Maulana Al-Ahdaly 

Sayyid Adnan Mudhhir Maulana Al-Ahdaly 

Sheikh Abdulrahim bin Muhammad bin Ali Almaawy 
Sayyid Abdallah bin Ahmad Alwarith 

Sheikh Fakhi Yaasin 


. Sharif Omar bin Abraar AlNadhiry 
. Sharif Abubakar bin Abraar Al Nadhiry 
. Sharif Abdalla Mudhhir Oullatein Al-Nadhiry 


Sheikh Ali Abdulgadir (Jilany) Al-Barawy 


. Sheikh Abud Muhammad Al-Shirazy 


Yaakub Abdulhamid Sheikh 


Mwenye Karama akisomesha darasa Masjid Anisa 
kabla ya Swala ya Adhuhuri 


Mwenye Karama akisomesha Darasa ya Masjid Azhar 
(Baghani) baada swala ya magharibi 


w | 


Mashekhe waliokuwa wakihudhuria darsa ya masjid 
azhar 


1. Sheikh Ali Mwinzagu 

. Sheikh Ali Swaleh 

. Sheikh Muhammad Al-Haady 

. Sayyid Muhammad Hassan Al-Habshy 
. Sheikh Muhammad bin Ali Mwinzagu 
. Sheikh Muhammad Muhsin 

. Sheikh Kombo bin Haji Mshenga 
Ustadh Ibrahim bin Ali 

Mwenye akitwalii darasa ya Magharibi kabla ya kutoka 
kwenda mskiti wa azhar. Alikuwa akitoka kwa miguu 
kuelekea mskitini saa kumi na moja. 


UNDUGU NA URAFIKI NA HABIB AHMAD MASH-HUR 
BIN TWAHA AL-HADDAD 


Al-Habib Ahmad Mash’hur bin Twaha Al-Hadad ni katika 
waalimu wakubwa wa Mwenye Karama. 

Al-Habib Ahmad alikuwa akiswalisha Swala ya Tarawehe 
katika Msikiti wa Birikao pale Bondeni na baada ya Swala 
kumalizika, alikuwa akitoa mawaidha kidogo na Mwenye 
Karama ndiye aliyekuwa akifasiri darsa hiyo kwa lugha 
ya Kiswahili. Baada ya Al-Habib Ahmad Mash-hur bin 
Twaha Al-Hadad kusafiri kuelekea Jeddah, Mwenye 
Karama ndiye alishika magam hayo na akaendelea na 
Swala ile ya Tarawehe pamoja na darasa ile. 

BAADHI YA SIFA ZAKE TUKUFU 


Mwenye Karama alikuwa Mcha-Mng’u wa kupigiwa 
mfano. Sifa hii ya Ucha-Mungu wake walikubaliana watu 
wote watukufu wa zama zake. Na mwenye kumcha 
Mwenye-Ezzi-Mng'u, kila kitu humuogopa! 


Alisifika kwa ukarimu wa hali ya juu. Katika ada yake kila 
siku, baada kuswali alfajiri, atoke hapo nje ya msikiti 
noor atoe sadaga kwa maskini walokuwa hapo. Alikuwa 
haogopi ufukara, akitoa mali yake kwa wajane na maskini 
kila siku. 


Alikuwa ni mtu mpole na tena ana tawadhui. Akipiga goti 
mbele ya mmoja wa wanafunzi wake ili kusoma kwake. 


Alikuwa na himma kubwa ya kusomesha watu na 
akifanya dhihaka na wanafunzi wake. 


Alikuwa akiwalea na kuwatizama watoto wake wa 
kambo kama kwamba ni watoto wake binafsi. 


KUSIFIWA NA MWANACHUONI MWENZAKE 


Ustadh Harith Swaleh alimsifu kwa kusema, “Huyu 
bwana, muoneni kwa haya macho nitakayo waambiya, 
aliketi akashika zuo mbee ya shekhe lake tangu yungali 
kijana, mpaka na shekhe yuwamuambia wasomeshe 
hawa. Na mpaka ikaja siku ikawa shekhe hawezi 
kusomesha akawa yeye husomesha na shekhe yuko. Ikaja 
siku shekhe akakosekana duniani ikawa mahali pake ni 
mskiti wa azhar wa kibokoni. Huku ndiko kusuluhia 
wanangu!” 


А 
| 
| 
| 


MWENYE AKIMZURU SHEKHE LAKE, MWENYE MUADH’AM 


KUAGA DUNIA 


Sayyid Muhammad bin Hassan (Mwenye Karama) 
aliugua akiwa nyumbani kwake, na maradhi yalipozidi 
alipelekwa Hosipitali ya Pandya, Mombasa na akalazwa 
hapo siku chache kabla kufariki. 


Mwenye Karama aliitikia wito wa Mola wake magharibi 
ya kuamkia Jumapili tarehe 25 Shaaban 1441H, sawia na 
tarehe 18 April 2020 CE, akiwa na umri wa miaka 83. 


Waliyemuosha na kumzika ni; 
1. Sayyid Abdulgadir (Jeilani) (mtoto wake) 
2. Sayyid Muhammad Abdulhalim (mjukuu wake) 
3. Adnan Maulana Al-Ahdaly (mwanafunzi wake) 
4. Yaakub Abdulhamid (mwanafunzi wake) 


Mwenye Karama alizikwa katika Maziyara ya Kikowani 
upande wa Seif Halwa pambizoni mwa shekhe lake, 
Sharif Muadham bin Amin Al-Rudainy. 


Mwenye alifariki katika kipindi kigumu cha janga la 
ugonjwa wa Virusi vya Korona, ikawa ni vigumu watu 
kujitokeza kuja kumzika kigogo huyu kwani Serikali 
ilikuwa imesitisha mikusanyiko ya watu na pia kulikuwa 
kumewekwa idadi maalum ya wenye kuhudhuria 
Mazishi. 


Haya ndiyo maisha ya Mwenye Karama kwa mukhtasari. 
Twamuomba Mola Subhanahu wa Ta’ala atunufaishe 


kwa baraka za bwana huyu na atufungamanishe na watu 
wema hapa duniani na kesho aakhira. Amfinike kwa 
Rehma zake tukufu, na amlipe majazi mema kwa kazi 
kubwa alioifanya na atujaalie sisi ni wenye kufuata nyayo 
zake. Amin 


Na rehma za Mwenye-Ezzi-Mng'u zimfikie Bwana wetu 
Muhammad pamoja na Aali zake na Swahaba zake. Amin 


MIRTHAAT ALOTUNGIWA MWENYE KARAMA R.A 
Hii imetungwa na mwanafunzi wake; 
Sayyid Umar bin Muhammad bin Abraar Al-Nadhiry Hafidhahullah 


OASIDA YA KUMUELEZA AS-SAYYID MUHAMMAD BIN HASAN 
AN-NADHIRY (MWENYE KARAMAA) 

بسم الله الرحمن الرحيم 
قصيدة في رثاء بقية السلف العارف بالله تعالى العلامة الفقيه النحوي الطبيب 
الحبيب محمد بن حسن النضيري العلوي الحسيني 


الملقب ب (منيه كرامه) 


شيخ الشيوخ العارف العلامَه 
عن ةا يسامخ يعن la]‏ 
ëJ‏ الكرامة أن تكون )441-5( 
فالعلم غیت والفقید غمامَه 
ass Lo agan‏ 
ما كان إلا 3 2453 
في وجهه Opell‏ كان وسامَه 
مولا فازداد الحبيب Lius‏ 
فپو الشریف عمامة وإمامَه 
والله aja‏ عبده انعامه 
قلباً سقته من اللباب مُدامَه 
آل النضيري أسوةٌ وزعامه 
والطف به في برزخ وقيامَة 
واحفظ لهم بعد الفقيد dalih‏ 


ما ZG‏ يوم البيين صوت kalan‏ 


شعرالسيد صالح الأهدل 


a, lei‏ رافعاإسلامَة 
ليس الکرامة أن IZ e‏ 
فقدث سواحلنا فقيهاً بارعا 
شهدث له Ji‏ المساجد Liste‏ 
أو درس oley puis‏ تصوّفٍ 
وله مع التدريس نور عبادة 
ألقى عليه جلالةً ومهابةً 
a‏ الطريقة في سلوكِ pal‏ 
ما خاض في озы‏ 
زانته أخلاق الرسول Sus‏ 
تلك العنایات التي إن لاحظث 
من نسل أطهارٍ وبيت فتوة 
رتاه asias Lius toli‏ 
aai puma 4-95 adi‏ شملهم 
ثم الصلاة على النبي وآله 


توفي الإمام العلامة مساء الأحد VO‏ شعبان ÉEN‏ ١ه‏ الموافق VÀ‏ إبريل ١٠٠م‏ 


رحمه الله تعالى رحمة الابرار وأسكنه جنات تجري من تحتها الأنهار. وجعله مع النبيين والصديقين والشهداء 


و الصالحین. ورحمنا والأمة به. انه أكرم الأكرمين 


Marejeo ya Vitabu niliyotumia 


1. 


10. 


Sharif Aidarus b. Ali Al-Nadhir, Al-Badrul Munir fi Nasab Saada 
Aal Nadhir 


Sharif Aidarus b. Ali Al-Nadhir, Bughyatul Aamal fi Tarikh 
Soomal 


Sayyid Muhammad b. Ahmad b. Umar Al-Shatry, Al-Mu’jamul 
Latwif (Uk 179) 


Sayyid Abdulrahman b. Muhammad Mash-hur, Shamsu 
Dhwahira (Uk 566) 


. Amir Shakib Arslan, Hadhirul Aalam Al-Islaamy (Mj. 3 Uk 182) 


Al-Habib Ahmad b. Abubakar b. Sumayt, Tuhfatul Labib (Uk 
132) 


Ustadh Harith Swaleh, Chaguo la Wanavyuoni (Uk. 38-39) 


Al-Habib Abdulgadir bin Abdulrahman Al-Juneid, Al-Islam Wal 
Yamaaniyun Al-Hadharim bi-sharg Afrikiya (Uk 40-41) 


. Sheikh Mustwafa Igbal Sameja, Ladhatun Li Sharibiin fi 


Tarjuma Khalifatul Oadiriyya, Al-Habib Umar b. Muhammad 
Oullatein 


Sayyid Abdulgadir Juneyd, Al-Islam wal Yamaniyyun Al- 
Hadharim fi Sharg Afrikiya (Uk 42-44) 


Waliochangia kupitia njia ya Mahojiano 
Sayyid Hassan bin Muhammad Al-Nadhiry 
Sharif Omar Ali Al-Nadhiry 

Ustadh Abdulrazag Saleh 

Sayyid Athman bin Abdallah Saggaf 

Ustadh Abud Muhammad Ali Al-Famawy 
Sayyid Umar bin Muhammad Abrar Al-Nadhiry 
Ustadh Ashbal Karama 


QU. Cal AT BE O ING, ups 


Sayyid Muhammad Bahsan Noor Al-Nadhiry 


